Predkladacia správa

Výšku a zloženie funkčného platu štátneho zamestnanca v súčasnosti ovplyvňujú dve právne normy:
1.	zákon č. 231/2006 Z.z., ktorým sa mení a dopĺňa zákon č. 312/2001 Z.z. o štátnej službe a o zmene a doplnení niektorých zákonov, ktorý nadobudol účinnosť 1. júna 2006 a
2.	nariadenie vlády SR č. 270/2006 Z.z. o zvýšení platových taríf štátnych zamestnancov s účinnosťou od 1. júla 2006.

Podľa prílohy č. 1 k zákonu č. 312/2001 Z.z. je od 1. júna 2006 „koncepčná a systémová činnosť pri tvorbe opatrení so zodpovednosťou za rozhodnutia s dôsledkami na územie kraja“ zaradená do 9. triedy (funkcia štátny radca). Z uvedeného dôvodu je potrebné prednostov krajských stavebných úradov preradiť z 8. platovej triedy do 9. platovej triedy s účinnosťou od 1. júna 2006.

Preradenie do vyššej platovej triedy je vzhľadom na limit mzdových prostriedkov v štátnom rozpočte so zachovaním doterajšej úrovne funkčného platu.

Vláda Slovenskej republiky nariadením č. 270 z 26. apríla 2006  zvýšila s účinnosťou od 1. júla 2006 platové tarify štátnych zamestnancov o 5 %. Uvedené zvýšenie sa týka aj štátnych zamestnancov – predstavených v politickej funkcii podľa § 5 ods. 3 písm. b) zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov.

V súlade s ustanovením § 102 ods. 1 zákona č. 312/2001 Z.z. sa predkladá vláde Slovenskej republiky návrh na určenie výšky a zloženia funkčných platov prednostov krajských stavebných úradov, ktorých do funkcie vymenovala vláda Slovenskej republiky. Funkčné platy sa zvyšujú o vplyv valorizácie platových taríf a výsledkov služobného hodnotenia.

Materiál, vzhľadom na jeho charakter, nebol predmetom pripomienkového konania.

V zmysle ustanovenia § 101 zákona č. 312/2001 Zúz. o štátnej službe a o zmene a doplnení niektorých zákonov v znení neskorších predpisov sa údaje o plate nesprístupňujú.

Materiál nemá finančný, ekonomický, environmentálny vplyv, vplyv na zamestnanosť a podnikateľské prostredie.